Производството е по реда на чл.59 и следващи ЗАНН, във връзка с чл.21, ал.2 ЗДвП, във връзка с чл.100, ал.1, т.4, във връзка с чл.182, ал.1, т.4, във връзка с чл.181, т.3, предложение І от ЗДвП.
Образувано е по жалба от Д. С. А., с ЕГН *, от Г. Д., кв. Н., У. Р. 1, № 11 против Наказателно постановление № 14-0252-000257/28.11.2014г., издадено от К... Р... Д... – ВНД началник Р. към ОДМВР Смолян, РУ Д., с което на основание чл.182, ал.1, т.4 ЗДвП му е наложено административно наказание глоба в размер 200.00 лева, за нарушение на чл.21, ал.2 ЗДвП и на основание чл.181, т.3, предложение І от ЗДвП глоба в размер 10.00 лева, за нарушение на чл.100, ал.1, т.4 ЗДвП. 
В жалбата поддържа твърдения за незаконосъобразност на издаденото наказателно постановление. Моли съда да отмени наказателното постановление в частта, с което на основание чл.182, ал.1, т.4 ЗДвП му е наложено административно наказание глоба в размер 200.00 лева, за нарушение на чл.21, ал.2 ЗДвП.   
В съдебно заседание жалбоподателят, лично, поддържа жалбата.  
Въззиваемият не изпраща представител. 
Съдът прие от фактическа и правна страна следното: 
Жалбата е процесуално допустима. Постъпила е от наказаното лице в срока по чл.59, ал.2 ЗАНН, с вх. № 270/23.02.2015г., считано от датата на връчване 16.02.2015г. 
Разгледана по същество жалбата е частично основателна, по следните съображения: Административно наказателното производство е образувано със съставен акт за установяване на административно нарушение № 270/11.11.2014г. от свидетеля Р. Д. М. на длъжност младши автоконтрольор при ПП към Р. Д., в присъствието на свидетеля Д. Р. Ч. против жалбоподателя, за това, че 11.11.2014г., около 15.49ч. в Г. Д., по У. О... до магазин „Ч...”, в посока КПП „З...” към Г. Д. управлява лек автомобил „Хюндай Аксент”, светло сив металик с рег. № СМ 42 79 АМ, собственост на С. И. А., от Г. Д. като допуска следните нарушения: 1. При ограничение на скоростта 50 км./ч., въведено с ПЗ В – 26, управлява автомобила с 89 км./ч. Скоростта е измерена, фиксирана и показана на водача с техничество средство Трафик Радар TR 4 D, с фабр. №442 и 2. Не носи знак ГТП. Нарушенията са квалифицирани по чл.21, ал.2 ЗДвП и чл.100, ал.1, т.4 от ЗДвП. Иззет е като веществено доказателство КТ № 3522630 на ПП Смолян.
Актът е съставен в присъствие на жалбоподателя. Получил е препис и не е вписал възражения.  
От показанията на разпитаните свидетели по акта се установи, че на 11.11.2014г.  изпълнявали служебните си задължения в Г. Д. на У. О... до магазин „Ч...”, посока Г. Д.. Извършвали проверка с Трафик Радар TR 4 D, с фабр. № 442 за спазване на въведените ограничения на скоростта с пътен знак В 26 от 50 км. в час. Жалбоподателят, управлявал личния си автомобил Хюндай Аксент”, светло сив металик с рег. № СМ 42 79 АМ, бил засечен със скорост от 89 км. в час. Извършена е проверка на  документите на автомобила. Показани са на водача показанията на уреда за измерената скорост. Пред него зад него не е имало друго МПС. Жалбоподателят бил сам в колата си. 
От представената разпечатка от Трафик Радар TR 4 D, с фабр. № 442 за 11.11.2014г. в 15.49ч. е измерена скорост от 89 км в час и превишение от 27 км в час.
Въз основа на съставения акт за установяване на административно нарушение № 270/11.11.2014г. е издадено и обжалваното наказателно постановление № 14-0252-000257/28.11.2014г., издадено от К. Р. Д. – ВНД началник Р. към ОДМВР Смолян, РУ Д., с което на основание чл.182, ал.1, т.4 ЗДвП на жалбаподателя е наложено административно наказание глоба в размер 200.00 лева, за нарушение на чл.21, ал.2 ЗДвП, за това, че като водач на МПС е превишил разрешената максимална скорост в населено място от 31 до 40 км. в час  и на основание чл.181, т.3, предложение І ЗДвП му е наложено административно наказание глоба в размер 10.00 лева, за нарушение на чл.100, ал.1, т.4 ЗДвП, за това, че не носи превозните документи, определени от МТ.  
Актът и обжалваното наказателно постановление са съставени от компетентни длъжностни лица, съгласно чл.189, ал.1 и ал.4 ЗДвП, във връзка със заповед № І з – 1745/28.08.2012г. на Министъра на вътрешните работи и в сроковете по чл.34 ЗАНН. Съгласно чл.189, ал.2 ЗДвП редовно съставените актове по този закон имат доказателствена сила до доказване на противното. Съгласно ал.3 свидетел по акта може да бъде и служебно лице. Актът е редовно съставен, тъй като е съставен от компетентно длъжностно лице по смисъла на чл.189, ал.1, във връзка с приложената заповед № І з – 1745/28.08.2012г., издадена от Министъра на вътрешните работи, с която служителите изпълняващи длъжността мл. автоконтрольор имат правомощия да съставят актове за установяване на административни нарушения по ЗДвП. Актът съдържа изискващите от се от чл.42, във връзка с чл.53, ал.2 ЗАНН реквизити, относно описание на нарушението, обстоятелсвата, при които е било извършено и законните разпоредби, които са нарушени, както и самоличността на нарушителя. Описаните в акта и НП обстоятелсва на нарушението се подкрепят от показанията на разпитаните свидетели - актосъставителя и свидетеля по установяване на нарушението и съставяне на акта, както и от приложените писмени доказателства. Актът и НП са съставени за нарушение на чл.21, ал.2 ЗДвП. Съгласно чл.21, ал.2 от ЗДвП, когато стойността на скоростта която не трябва да се превишава, е различна от посочената в ал.1, това се сигнализира с пътен знак. Установява се, фактическия състав на виновно извършено нарушение от обективна и субективна страна от жалбоподателя, като водач на МПС, тъй като при ограничение на скоростта с пътен занк В – 26 от 50 км. в час, е управлявал автомобила с превишение измерено с трафик радар ТR 4  от 27 км. в час. Неправилно обаче в акта и наказателното постановление е прието превишение от 31 до 40 километра в час и за нарушението на жалбоподателя е наложено по-тежкото административно наказание, предвидено в чл.182, ал.1, т.4 ЗДвП, вместо наказанието по чл.182, ал.1, т.3 ЗДвП. Измерено е превишение на скоростта, според показанията на приложеното излечение от трафик радар  от 27 км. в час. Това превишение на скоростта от 27 км. в час е съставомерно по чл.182, ал.1 т.3 ЗДвП, за което на жалбоподателя следва да се определи и наложи наказание за превишение на скоростта от 21 до 30 км. в час глоба в размер 100.00 лева. Поради това е налице основание да се измени обжалваното наказателно постановление в частта на наложената санкция на основание чл.182, ал.1, т.4 от ЗДвП глоба в размер от 200.00 лева, която се определя на основание чл.182, ал.1, т.3 от ЗДвП глоба в размер 100.00 лева. 
В частта на наложеното наказание на основание чл.181, т.3, предложение І ЗДвП глоба в размер 10.00 лева за това, че жалбоподателят е нарушил чл.100, ал.1, т.4 от ЗДвП - не носи превозните документи, определени от МТ. Жалбоподателят не е заявил искане за отмяна или изменение на наказателното постановление в тази част, но тъй като е насочил жалбата срещу наказателно постановление № 14-252-000257, съдът  при служебно извършената проверка не констатира нарушения на материалния и процесуалния закон  за отмяна или изменение на наложеното наказание за нарушение на чл.100, ал.1, т.4 ЗДвП. Разпоредбата, предвижда задължение за водачите на МПС да носят документи, определени от Министерство на транспорта. За неизпълнение на това задължение от водач на МПС разпоредбата на чл.181, т.3, предложение І ЗДвП предвижда наказание глоба до 50.00 лева. На жалбоподателя е наложено административно наказание глоба от 10.00 лева, която е в минимален размер. Нарушението се установява, че е извършено от обективна и субективна страна от жалбоподателя и поради това в тази част наказателното постановление се явява законосъобразно, тъй като е налице съответствие между нарушение и наказание. 
Мотивиран от изложените съображения, на основание чл.63 ЗАНН Девинският районен съд

Р Е Ш И :

ИЗМЕНЯ Наказателно постановление № 14-0252-000257/28.11.2014г., издадено от К. Р. Д. – ВНД началник Р. към ОДМВР Смолян, РУ Д., в частта, с което на Д. С. А., с ЕГН *, от Г. Д., кв. Н., У. Р. 1, № 11 на основание чл.182, ал.1, т.4 ЗДвП, за нарушение на чл.21, ал.2 ЗДвП е наложено административно наказание глоба в размер 200.00 лева, което намалява на основание чл.182, ал.1, т.3 ЗДвП от 200.00 лева на 100.00 лева. 
ПОТВЪРЖДАВА Наказателно постановление № 14-0252-000257/28.11.2014г., издадено от К... Р... Д... – ВНД началник Р. към ОДМВР Смолян, РУ Д., в частта, с което на Д. С. А., с ЕГН *, от Г. Д., кв. Н..., У. Р... 1, № 11, на основание чл.181, т.3, предложение І от ЗДвП е наложено административно наказание глоба в размер 10.00 лева, за нарушение на чл.100, ал.1, т.4 ЗДвП, като законосъобразно. 
РЕШЕНИЕТО може да се обжалва от страните пред Административен съд – Смолян в 14-дневен срок, считано от съобщението.

                             Р.СЪДИЯ: